smcproject/ml-wiki-sentences huggingface dataset:
തുടക്കത്തിൽ ഈ മത്സരത്തിൽ താല്പര്യമില്ലായിരുന്നു, പക്ഷേ, അവരുടെ പിതാവ് ഇരുപതിനായിരം രൂപ ചിലവഴിച്ചു കഴിഞ്ഞപ്പോൾ, പുനിയ ഒരു പുതിയ വെളിച്ചത്തിൽ ഗെയിം കണ്ടുതുടങ്ങി, അതിനെക്കുറിച്ച് ഗൗരവമായി ചിന്തിച്ചു.
2007- ൽ ലക്നൗവിലെ ഒരു ദേശീയ ക്യാമ്പിൽ പൂനിയ തിരഞ്ഞെടുക്കപ്പെട്ടു.
അവരെ ടോപ്പ് ഗോൾ കീപ്പർ ആയി പരിശീലിപ്പിച്ചു.
സവാബ്
"പ്രതിഫലം" എന്നർത്ഥമുള്ള അറബി പദമാണ് സവാബ് അല്ലെങ്കിൽ ഥവാബ് ( അറബി : ثواب ‬ ) എന്നത്.
ഇസ്‌ലാമികവീക്ഷണപ്രകാരം സൽക്കർമ്മങ്ങളുടെയും ഭക്തിയുടെയും പ്രതിഫലമോ പദവിയോ ആണ് ഇതുകൊണ്ട് ഉദ്ദേശിക്കുന്നത്.
സവാബ്, സ്വവാബ്, ത്വവാബ്, ഥവാബ്, സവാപ്, സുവാബ് എന്നിങ്ങനെ വിവിധ ഉച്ചാരണങ്ങൾ ഇതിനുണ്ട്.
ഒരേ പ്രവർത്തിക്ക് തന്നെ രണ്ട് വ്യക്തികൾക്ക് രണ്ടുതരത്തിലായിരിക്കാം പ്രതിഫലം ലഭിക്കുക.
ഇത് സൽക്കർമ്മങ്ങൾ ചെയ്യുമ്പോൾ മനസ്സിലുള്ള ഉദ്ദേശ്യവും മനോവികാരവും ( നിയ്യത്ത് ) അടിസ്ഥാനമാക്കിയായിരിക്കും.
സവിത ബഹൻ
ഭാരതീയയായ രാഷ്ട്രീയ പ്രവർത്തകയും സാമൂഹ്യ പ്രവർത്തകയുമാണ് സവിത ബഹൻ.
മുൻ രാജ്യ സഭാംഗമാണ്.
സ്ത്രീ ശാക്തീകരണത്തിനും ലിംഗ നീതിക്കായുള്ള  പ്രവർത്തനങ്ങളിലും സക്രിയയായിരുന്നു.
1971 ൽ പത്മശ്രീ ലഭിച്ചു.
23 ജനുവരി 1919 ന് ഝലം ജില്ലയിൽ ജനിച്ചു (ഇപ്പോഴത്തെ പാകിസ്താനിൽ).
ലാഹോറിലും സിംലയിലുമായിരുന്നു വിദ്യാഭ്യാസം.
സ്വാതന്ത്ര്യ സമരത്തിൽ സജീവമായി പങ്കെടുത്തു.
1944 ൽ വിമൻ സേവികാ ദൾ പ്രസ്ഥാനം ആരംഭിച്ചു.
ഡൽഹിയിൽ സ്ത്രീകൾക്കായി ഹരിജൻ അഡൽറ്റ് എജ്യുക്കേഷൻ സെന്റർ ആൻഡ് ടെയിലറിംഗ്സ്ഥാപിച്ചു.
ദളിതുകൾക്കായി നിരവധി വിദ്യാലയങ്ങൾ ആരംഭിച്ചു പ്രവർത്തിച്ചു.
സവായ്
രാജസ്ഥാനിലെ രാജാക്കൻമാരുടെ പേരിനോടൊപ്പം ഉപയോഗിക്കുന്ന ഒരു ബഹുമതിയാണ് സവായ് ( ഹിന്ദി : सवाई ).
ഹിന്ദിയിലെ ഒന്നേകാൽ എന്നർത്ഥമുള്ള സവാ ( ഹിന്ദി : सवा ) എന്ന വാക്കിൽനിന്നാണ് ഇതിന്റെ ഉൽപ്പത്തി.
രാജാവ് സാധാരണ ഒരു മനുഷ്യനേക്കാൾ അധികം വിലയുള്ളവനാണെന്ന് ഇതിലൂടെ സൂചിപ്പിക്കുന്നു.
സവാള അവധിവ്യാപാര നിയമം ഇംഗ്ലീഷ് വിലാസം https://ml.wikipedia.org/wiki/Onion_Futures_Act
അമേരിക്കൻ ഐക്യനാടുകളിൽ സവാളയുടെ അവധിവ്യാപാരം നിരോധിക്കാനുദ്ദേശിച്ചു നിർമിച്ച നിയമമാണ് ഒണിയൻ ഫ്യൂച്ചേഴ്സ് ആക്ട് ( ഇംഗ്ലീഷ് : Onion Futures Act‌ ) അഥവാ സവാള അവധിവ്യാപാര നിയമം .
1955ൽ സവാള ഊഹക്കച്ചവടത്തിലേർപ്പെട്ടിരുന്ന സാം സീഗൽ, വിൻസെന്റ് കൊസുഗ എന്നിവർ ചേർന്ന് ഷിക്കാഗോ കമ്പോളവ്യാപാര മാർക്കറ്റിലെ സവാള അവധിവ്യാപാരം കൈയ്യടക്കിയതിനെത്തുടർന്നുണ്ടായ വിലവ്യതിയാനങ്ങളാണ് ഈ നിയമം കൊണ്ടുവരാൻ കാരണമായത്.
1958 ഓഗസ്റ്റ് 28ന് പാസാക്കിയ നിയമം ഇന്നും നിലവിലുണ്ട്.
വ്യാപാരകൗശലം
1955ന്റെ അവസാനം സീഗലും കൊസുഗയും ഷിക്കാഗായിൽ ലഭ്യമായിരുന്ന 98% സവാളയും ഉത്പന്നമായും ഉടമ്പടിയായും വാങ്ങിക്കൂട്ടി.
1955 അവസാനമായപ്പോഴേയ്ക്കും ഏതാണ്ട് 30,000,000 pounds (14,000,000 kg) സവാള ഇവർ സംഭരിച്ചിരുന്നു.
അതിനുശേഷം, സവാളകർകർഷകരോട് തങ്ങൾ സംഭരിച്ച സവാളയിൽനിന്ന് കുറെ വാങ്ങണമെന്നും അല്ലെങ്കിൽ ഈ സവാളയെല്ലാം ഒറ്റയടിയ്ക്ക് മാർക്കറ്റിലെത്തിച്ച് സവാളയുടെ വിലയിടിയ്ക്കുമെന്നും സീഗലും കൊസുഗയും ഭീഷണിപ്പെടുത്തി.
കർഷകർ വാങ്ങിച്ചശേഷം തങ്ങളുടെ കൈയിൽ മിച്ചം വരുന്ന സവാള വില കൂട്ടി നിർത്താനായി കൈവശം വച്ചുകൊള്ളാമെന്ന് വാക്കും നൽകി.
സവാളകർഷകർ സവാള വാങ്ങിച്ചുകൂട്ടാൻ തുടങ്ങിയപ്പോഴേയ്ക്കും സീഗലും കൊസുഗയും രഹസ്യമായി അപ്പോൾ നിലവിലിരുന്ന ഉയർന്നവിലയിൽ സവാള വിൽക്കാനുള്ള അവകാശഉടമ്പടികൾ( short positions ) വാങ്ങിച്ചുകൂട്ടി.
ഇതിനിടെ തങ്ങളുടെ കൈവശമുള്ള സവാള ചീയാൻ തുടങ്ങിയതിനാൽ സീഗലും കൊസുഗയും അവ രഹസ്യമായി ഷിക്കാഗോയ്ക്ക് പുറത്തെത്തിച്ച്, വൃത്തിയാക്കി, വീണ്ടും പാക്കേജ് ചെയ്ത് ഷിക്കാഗോയ്ക്കു തന്നെ അയച്ചു.
ഷിക്കാഗോയിൽ വീണ്ടും വീണ്ടും സവാളയെത്താൻ തുടങ്ങിയപ്പോൾ സവാള അധികമുണ്ടെന്ന് മറ്റ് അവധിവ്യാപാരികൾ നിനയ്ക്കുകയും സവാള വില കുത്തനെ ഇടിയുകയും ചെയ്തു.
1955 ഓഗസ്റ്റിൽ 50 pounds (23 kg) തൂക്കമുള്ള ഒരു ചാക്ക് സവാളയ്ക്ക് $2.75 വിലയുണ്ടായിരുന്ന സ്ഥാനത്ത് 1956 മാർച്ചിൽ സീസണിന്റെ അവസാനത്തോടുകൂടി വെറും 10 സെന്റ് മാത്രം വിലയായി.
ഒരുവേള ഒരു ചാക്ക് സവോളയുടെ വില അത് സൂക്ഷിച്ചിരുന്ന ചാക്കിന്റെ വിലയേക്കാൾ താഴെപ്പോയി.
തുടർഫലങ്ങൾ
വിൽപ്പന ഉടമ്പടികളിൽനിന്ന് സീഗലും കൊസുഗയും ദശലക്ഷക്കണക്കിന് ഡോളർ ലാഭമുണ്ടാക്കിയപ്പോൾ അനേകം സവാള കർഷകർ പാപ്പരായി.
പലരുടെയും കൈവശം കെട്ടുകണക്കിനു സവാള കുമിഞ്ഞുകൂടി.
ഇവരിൽ മിക്കവരും തങ്ങളുടെ കൈവശം മിച്ചമുള്ള ചീഞ്ഞ സവാള കളയാൻ കാശുമുടക്കേണ്ട ഗതികേടിലുമായി.
തുടർന്ന് കർഷകരുടെ ശക്തമായ പ്രതിഷേധഫലമായി സവാളയുടെ അവധിവ്യാപാരം നിരോധിച്ചുകൊണ്ടുള്ള നിയമം പ്രസിഡന്റ് ഐസനോവർ ഒപ്പുവച്ചു.
അവലംബം ↑ Title 7 of the United States Code, Chapter 1, § 13-1.
Retrieved from http://www4.law.cornell.edu/uscode/html/uscode07/usc_sec_07_00000013----001-.html .
↑ See 7 U.S.C. § 13-1 (2013).
1 2 Lambert 2010 , പുറം.
42 harvnb error: no target: CITEREFLambert2010 ( help ) 1 2 3 4 Greising Morse 1991 , പുറം.
81 harvnb error: no target: CITEREFGreisingMorse1991 ( help ) 1 2 ↑ Greising Morse 1991 , പുറം.
82 harvnb error: no target: CITEREFGreisingMorse1991 ( help ) ↑ Lambert 2010 , പുറം.
43 harvnb error: no target: CITEREFLambert2010 ( help )
ശവപ്പെട്ടി കുംഭകോണം ഇംഗ്ലീഷ് വിലാസം https://ml.wikipedia.org/wiki/Kargil_coffin_scam
1999 -ലെ കാർഗിൽ യുദ്ധവുമായി ബന്ധപ്പെട്ട് എ.ബി. വാജ്പേയിയുടെ നേതൃത്വത്തിലുള്ള എൻ.ഡി.എ. സർക്കാരിനു നേരിടേണ്ടി വന്ന ഒരു അഴിമതിക്കേസാണ് ശവപ്പെട്ടി കുംഭകോണം .
കാർഗിൽ യുദ്ധകാലത്ത് സൈനികരുടെ മൃതദേഹങ്ങൾ കൊണ്ടുപോകാൻ അമേരിക്കയിൽ നിന്ന് ഗുണമേന്മ കുറഞ്ഞ 500 അലൂമിനിയം പെട്ടികൾ വാങ്ങിയതിൽ വ്യാപകമായ അഴിമതി നടന്നുവെന്നാണ് കേസ്.
2001-ൽ കൺട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ (സി.എ.ജി.) സമർപ്പിച്ച റിപ്പോർട്ടിൽ  1 കോടി 47ലക്ഷം രൂപയുടെ അഴിമതിയാണ് രേഖപ്പെടുത്തിയിരുന്നത്.
2005-ൽ യു.പി.എ. സർക്കാർ ഇതുസംബന്ധിച്ച് വിശദമായ അന്വേഷണം നടത്തുവാൻ സി.ബി.ഐ.യോടു നിർദ്ദേശിച്ചു.
ശവപ്പെട്ടി വാങ്ങിയതിൽ അഴിമതി നടന്നുവെന്ന് സി.ബി.ഐ. കണ്ടെത്തുകയും 2006-ൽ കേസെടുക്കുകയും ചെയ്തു.
അമേരിക്കൻ പൗരൻ വിക്ടർ ബൈസയായിരുന്നു ശവപ്പെട്ടികളുടെ ഇടനിലക്കാരൻ.
ഇയാൾക്കും മൂന്ന് സൈനികോദ്യോഗസ്ഥർക്കുമെതിരെ വഞ്ചന, ക്രിമിനൽ ഗൂഢാലോചന, ഔദ്യോഗിക പദവി ദുരുപയോഗം ചെയ്യൽ എന്നീ കുറ്റങ്ങൾ ചുമത്തി 2009-ൽ സി.ബി.ഐ. കേസിന്റെ കുറ്റപത്രം സമർപ്പിച്ചു.
കാർഗിൽ യുദ്ധസമയത്തെ ഇന്ത്യൻ പ്രതിരോധ മന്ത്രി ജോർജ് ഫെർണാണ്ടസിനെതിരെയും അഴിമതിയാരോപണം ഉയർന്നെങ്കിലും അദ്ദേഹത്തെ സി.ബി.ഐ. പ്രതിചേർത്തിരുന്നില്ല.
കേസിലെ പ്രതിപ്പട്ടികയിലുണ്ടായിരുന്ന റിട്ട.
മേജർ ജനറൽ അരുൺ റോയ്, റിട്ട.
കേണൽ എസ്. കെ. മാലിക്, എഫ്.ബി. സിംഗ് എന്നിവർക്കു വിക്ടർ ബൈസയുമായി ബന്ധമുണ്ടെന്നു തെളിയിക്കുവാൻ സി.ബി.ഐ.ക്കു കഴിഞ്ഞില്ല.
തുടർന്ന് 2013 ഡിസംബറിൽ സി.ബി.ഐ. പ്രത്യേക കോടതി ഇവരെ വെറുതേവിട്ടയച്ചു.
ഇതിനെതിരെ സുപ്രീം കോടതിയിൽ സമർപ്പിക്കപ്പെട്ട പൊതുതാൽപര്യ ഹർജി  2015 ഒക്ടോബർ 13-ന് ചീഫ് ജസ്റ്റിസ് ടി.എസ്. ഠാക്കൂർ അധ്യക്ഷനായ ബെഞ്ച് തള്ളുകയും കുറ്റാരോപിതരെയെല്ലാം വെറുതേവിട്ടുകൊണ്ട് ഉത്തരവ് പുറപ്പെടുവിക്കുകയും ചെയ്തു.
ശവം ഇംഗ്ലീഷ് വിലാസം https://ml.wikipedia.org/wiki/Dead_Body ഗ്രിഗോറി റാസ്പ്യൂട്ടിന്റെ ശവം
ജീവനില്ലാത്ത മനുഷ്യശരീരത്തെയാണ് ശവം എന്നു സംബോധന ചെയ്യുന്നത്.
(ആംഗലേയം - Dead Body).
മനുഷ്യൻ പലവിധകാരണങ്ങളാൽ മരണപ്പെടും.
അപകടങ്ങളിലൂടെയും അസുഖം മൂലവും പ്രായമായും കൊലപാതകത്തിലൂടെയും ആത്മഹത്യയിലൂടെയും മരണം സംഭവിക്കാം.
അസ്വാഭിക മരണം സംഭവിക്കുന്ന അവസരത്തിൽ ശരീരത്തെ പ്രേത വിചാരണ എന്ന പ്രവൃത്തി നടത്തുന്നു.
നിയമം ഈ നടപടിക്ക് നിർബന്ധിക്കുന്നതിനാലാണ് പോസ്റ്റ്മോർട്ടം ചെയ്യുന്നത്.
Human corpses എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശലോമോന്റെ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Solomon%27s_Temple Model of the temple and its environs by Conrad Schick (1822–1901); photograph from the Matson Collection in the Library of Congress
എബ്രായ ബൈബിൾ അനുസരിച്ച്, ഒന്നാം ക്ഷേത്രം എന്നറിയപ്പെടുന്ന ശലോമോന്റെ ക്ഷേത്രം പുരാതന ജറുസലേമിലെ വിശുദ്ധ മന്ദിരം (בֵּית־הַמִּקְדָּשׁ: ബെയ്റ്റ് ഹാമിക്ദാഷ്) എന്നറിയപ്പെടുന്നു.
പുരാതന ജറുസലേമിൽ, ജറുസലേം ഉപരോധത്തിനുശേഷം നെബൂഖദ്‌നേസർ രണ്ടാമൻ ഈ ക്ഷേത്രം നശിപ്പിക്കുകയും BCE ആറാം നൂറ്റാണ്ടിൽ ഇത് രണ്ടാം ക്ഷേത്രമായി മാറുകയും ചെയ്തു.
ഒന്നാം ക്ഷേത്രം ജറുസലേമിൽ നിന്നിരുന്ന കാലഘട്ടത്തെ അക്കാദമിക് സാഹിത്യത്തിൽ ഒന്നാം ക്ഷേത്ര കാലഘട്ടം (ക്രി.മു. 1000–586 BCE) എന്നറിയപ്പെടുന്നു.
അവലംബം ഉറവിടങ്ങൾ This article incorporates text from a publication now in the public domain : {{ cite encyclopedia }} : Cite has empty unknown parameters: | HIDE_PARAMETER10= , | HIDE_PARAMETER6= , | HIDE_PARAMETER9= , | HIDE_PARAMETER8= , and | HIDE_PARAMETER7= ( help ) This article incorporates text from a publication now in the public domain : {{ cite encyclopedia }} : Cite has empty unknown parameters: | HIDE_PARAMETER4b= , | HIDE_PARAMETER30= , | HIDE_PARAMETER5b= , | HIDE_PARAMETER3b= , | HIDE_PARAMETER2e= , | HIDE_PARAMETER3d= , | HIDE_PARAMETER2c= , | HIDE_PARAMETER3e= , | HIDE_PARAMETER33= , | HIDE_PARAMETER1b= , | HIDE_PARAMETER32= , | HIDE_PARAMETER4c= , | HIDE_PARAMETER2b= , | HIDE_PARAMETER31= , | HIDE_PARAMETER29= , | HIDE_PARAMETER3a= , | HIDE_PARAMETER1c= , | HIDE_PARAMETER1= , | HIDE_PARAMETER28= , | HIDE_PARAMETER26= , | HIDE_PARAMETER25= , | HIDE_PARAMETER3= , | HIDE_PARAMETER4f= , | HIDE_PARAMETER4= , | HIDE_PARAMETER2= , | HIDE_PARAMETER34= , | HIDE_PARAMETER5f= , | HIDE_PARAMETER4a= , | HIDE_PARAMETER3c= , | HIDE_PARAMETER3f= , | HIDE_PARAMETER2f= , | HIDE_PARAMETER1f= , | HIDE_PARAMETER5e= , | HIDE_PARAMETER5= , | HIDE_PARAMETER4e= , | HIDE_PARAMETER5a= , | HIDE_PARAMETER5d= , | HIDE_PARAMETER4d= , | HIDE_PARAMETER1d= , | HIDE_PARAMETER2a= , | HIDE_PARAMETER2d= , | HIDE_PARAMETER5c= , | HIDE_PARAMETER1e= , | HIDE_PARAMETER6= , | HIDE_PARAMETER1a= , and | HIDE_PARAMETER7a= ( help ) ; Invalid | ref=harv ( help ) കൂടുതൽ വായനയ്ക്ക് 21st century resources .
Post-1945 resources Elizabeth Bloch-Smith, Who is the King of Glory?
: Solomon's Temple and its Symbolism in Michael D. Coogan , J. Cheryl Exum , Lawrence E. Stager (eds), "Scripture and Other Artifacts: Essays in Honor of Philip J. King" (Westminster John Knox, 1994) Gershon Galil, " The Chronology of the Kings of Israel and Judah " (Brill, 1996) Joseph Blenkinsopp, " Sage, Priest, Prophet: Religious and Intellectual Leadership in Ancient Israel " (Westminster John Knox Press, 1995) Jeremy Hughes, " Secrets of the times: myth and history in biblical chronology " (Sheffield Academic Press, 1990) Edwin R. Thiele, " The Mysterious Numbers of the Hebrew Kings " (Zondervan, 1983) Watson E. Mills, Roger Aubrey Bullard (eds), " Mercer Dictionary of the Bible " (Mercer University Press, 1990) Pre-1945 resources Paine, T. O. (1870).
Solomon's temple: Including the tabernacle; first temple; house of the king, or house of the forest of Lebanon; idolatrous high places; the city on the mountain ...
the oblation of the holy portion; and the last temple .
Boston: H.H. T.W. Carter പുറം കണ്ണികൾ Media related to Temple of Solomon at Wikimedia Commons
ശല്ക്ക ചാട്ടവാലൻതിരണ്ടി ഇംഗ്ലീഷ് വിലാസം https://ml.wikipedia.org/wiki/Himantura_imbricata
കടൽ വാസിയായ ഒരു മൽസ്യമാണ് ശല്ക്ക ചാട്ടവാലൻതിരണ്ടി അഥവാ Scaly Whipray.
( ശാസ്ത്രീയനാമം : Himantura  imbricata ) .
Dasyatidae കുടുംബത്തിൽ പെട്ട മത്സ്യങ്ങളാണ് ഇവ.
പൊതുവെ "തിരണ്ടികൾ" എന്നാണ് ഇവ  അറിയപ്പെടുന്നത് .
ഇതും കാണുക കേരളത്തിലെ മൽസ്യങ്ങളുടെ പട്ടിക
ശല്യർ ഇംഗ്ലീഷ് വിലാസം https://ml.wikipedia.org/wiki/Shalyar
മഹാഭാരതത്തിൽ പ്രതിപാദിച്ചിരിക്കുന്ന മാദ്ര രാജ്യത്തിലെ രാജാവാണ് ശല്യർ .
ഇദ്ദേഹത്തിന്റെ ഇളയ സഹോദരിയാണ് പാണ്ഡുവിന്റെ രണ്ടാമത്തെ പത്നിയായ മാദ്രി .
പാണ്ഡവരുടെ മാതുലനായിരുന്നുവെങ്കിലും കുരുക്ഷേത്ര യുദ്ധത്തിൽ നീതിമാനായ ശല്യർ ധൃതരാഷ്ട്രരോടുള്ള സ്നേഹബഹുമാനത്താൽ കൗരവപക്ഷം ചേർന്നു യുദ്ധം ചെയ്തു.
യുദ്ധത്തിലെ പതിനെട്ടാം ദിവസത്തിൽ സർവ്വ സൈന്യാധിപൻ ശല്യരായിരുന്നു.
പതിനെട്ടാം നാൾ ധർമ്മപുത്രർ അദ്ദേഹത്തെ കൊന്നു.
ശല്യരുടെ പതനത്തോടെ ശേഷിച്ച കൗരവപ്പടയേയും ഇല്ലാതാക്കി കൃപാചാര്യരുടെ നിർദ്ദേശത്താൽ കുരുക്ഷേത്രയുദ്ധം അവസാനിപ്പിച്ചു.
ശല്യർ വധം
കുരുക്ഷേത്രയുദ്ധത്തിൽ പതിനെട്ടാം നാൾ ( ശല്യപർവ്വം ) ശല്യർ ആദ്യമായി എതിർത്തു യുദ്ധം ചെയ്തതു ധർമ്മപുത്രരുമായാണ്.
വൃദ്ധനായ ശല്യരുടെ അസ്ത്രപ്രയോഗത്തിൽ യുധിഷ്ഠിരൻ ക്ഷീണിതനായി തേർത്തട്ടിൽ വീണുപോയി.
ഭീമൻ സഹായത്തിനെത്തി ധർമ്മപുത്രരെ അവിടെനിന്നും മാറ്റി.
വീണ്ടും ധർമ്മപുത്രർ യുദ്ധത്തിൽ തിരിച്ചുവരികയും ശല്യരുമായി അതിശക്തമായ യുദ്ധം തുടരുകയും ചെയ്തു.
ഒടുവിൽ ധർമ്മപുത്രർ ദിവ്യമായ വേൽ ശല്യർക്കുനേരെ പ്രയോഗിക്കുകയും ആ വൃദ്ധൻ നിലംപതിക്കുകയും ചെയ്തു.
ശല്യരുടെ പതനം കണ്ട് കൗരവപ്പട പിന്തിരിഞ്ഞോടി.
അവലംബം ↑ മഹാഭാരതം -- ഡോ.പി.എസ്.നായർ -- വിദ്യാരംഭം പബ്ലിഷേസ്, ആലപ്പുഴ
ശലോമി വിത് ദി ഹെഡ് ഓഫ് ജോൺ ദി ബാപ്റ്റിസ്റ്റ് (ലുയിനി) ഇംഗ്ലീഷ് വിലാസം https://ml.wikipedia.org/wiki/Salome_with_the_Head_of_John_the_Baptist_(Luini)
1527-ൽ ബെർണാർഡിനോ ലുയിനി വരച്ച ഒരു പാനൽ എണ്ണച്ചായാചിത്രമാണ് ശലോമി വിത് ദി ഹെഡ് ഓഫ് ജോൺ ദി ബാപ്റ്റിസ്റ്റ്.
1773 വരെ ഈ ചിത്രം വിയന്നയിലെ ഇംപീരിയൽ ഗാലറിയിലായിരുന്നു .
മറ്റൊരു ചിത്രത്തിനായി ഈ ചിത്രം കൈമാറ്റം ചെയ്തതിലൂടെ ഫ്ലോറൻസിലെത്തി.
ഇപ്പോൾ ഈ ചിത്രം ഉഫിസി ഗാലറിയിൽ തൂക്കിയിരിക്കുന്നു.
ചിത്രത്തിന്റെ ആറ് ഓട്ടോഗ്രാഫ് വകഭേദങ്ങൾ ഇപ്പോൾ കൻസ്റ്റിസ്റ്റോറിസ് മ്യൂസിയം , ലൂവ്രെ, ബോസ്റ്റൺ ഫൈൻ ആർട്സ് മ്യൂസിയം , പ്രാഡോ മ്യൂസിയം , ഐസോലബെല്ലയിലെ പ്രിൻസ് ബോറോമിയോ എന്നിവയുടെ ശേഖരത്തിലും ഉണ്ട്.
ഫ്ലോറൻസിലെത്തിയ സമയത്ത് ഈ ചിത്രം ലിയോനാർഡോ ഡാവിഞ്ചിയുടേതാണെന്ന് ആരോപിക്കപ്പെട്ടിരുന്നു.
എന്നാൽ 1890 ലെ ഒരു വസ്‌തുവിവരപ്പട്ടികയുടെ അടിസ്ഥാനത്തിൽ ഗൗതിസ് ലൂയിനിയുടേതാണെന്ന് കണ്ടെത്തി.
ബെൽട്രാമി ഇത് 1515-1530 തീയതിയിൽ ലുയിനിയുടെ ജീവിതത്തിന്റെ അവസാനത്തിൽ കണ്ടെത്തി.
ലിയോനാർഡോ വരച്ച ഹെഡ് ഓഫ് എ വുമൺ (പാർമ) അടിസ്ഥാനമാക്കിയാണ് ശലോമിയുടെ മുഖം എന്ന് കലാ ചരിത്രകാരന്മാർ വാദിക്കുന്നു.
അവലംബം ↑ ↑ (in Italian) Giovanni Agosti, Jacopo Stoppa, Bernardino Luini e i suoi figli , Officina Libraria, Milano, 2014
ശലഭശുണ്ഡം ഇംഗ്ലീഷ് വിലാസം https://ml.wikipedia.org/wiki/Antila_constellation
മങ്ങിയ ഒരു നക്ഷത്രഗണമാണിത്.
എയർ പമ്പെന്നാണ് ഇതറിയപ്പെടുന്നത്.
ഹൈഡ്ര , സെന്റാറസ് എന്നിവയുടെ അടുത്തായിട്ടാണ് ഇതു സ്ഥിതിചെയ്യുന്നത്.
NGC 2997 എന്ന സർപിള നീഹാരിക , NGC3132 എന്ന ഗ്രഹ നീഹാരിക , PGC29194 എന്ന കുള്ളൻ നീഹാരിക എന്നിവ ഇതിൽ കാണാം.
കുള്ളൻ ഗാലക്സി ലോക്കൽ ഗ്രൂപ്പിലെ അംഗമാണ്.
49° വടക്കെ അക്ഷാംശത്തിനു തെക്കുഭാഗത്തുള്ളവർക്കെല്ലാം ഇതിനെ കാണാനാവും.
ചരിത്രം ശലഭശുണ്ഡം നക്ഷത്രരാശിയെ രണ്ട് സിലിണ്ഡറുകളുള്ള വാതകപമ്പായി ചിത്രീകരിച്ചിരിക്കുന്നു.
വളരെ തിളക്കം കുറഞ്ഞ നക്ഷത്രങ്ങളാണ് ഈ നക്ഷത്രരാശിയിൽ ഉള്ളത്.
ഇതിലെ ഏറ്റവും തിളക്കം കൂടിയ നക്ഷത്രമായ ആൽഫ ആന്റ്‌ലിയ ഒരു ഓറഞ്ച് ഭീമൻ നക്ഷത്രം ചരനക്ഷത്രം ആണ്.
ഇതിന്റെ കാന്തിമാനം 4.22നും 4.29നും ഇടയിലായി മാറിക്കൊണ്ടിരിക്കും.
S ആന്റ്‌ലിയ ഒരു ദ്വന്ദ്വനക്ഷത്രമാണ് .
നിക്കോളാസ്-ലൂയിസ് ഡി ലാകായ് എന്ന ഫ്രഞ്ച് ജ്യോതിഃശാസ്ത്രജ്ഞനാണ് 1751-52ൽ ഈ രാശിയെ നിർണ്ണയിക്കുകയും നക്ഷത്ര ചാർട്ടിൽ ഉൾപ്പെടുത്തുകയും ചെയ്തത്.
വാതക പമ്പ് കണ്ടുപിടിച്ച ഫ്രഞ്ച് ശാസ്ത്രജ്ഞനായ ഡെനിസ് പാപിന്റെ സ്മരണാർത്ഥമാണ് ഇതിന് വാതക പമ്പ് എന്നർത്ഥം വരുന്ന ആന്റ്‌ലിയ എന്ന പേര് നിർദ്ദേശിക്കപ്പെട്ടത്.
ഡി ലാകായ് തെക്കെ അർദ്ധഗോളത്തിലെ പതിനായിരത്തോളം നക്ഷത്രങ്ങളെ നിരീക്ഷിക്കുകയും നക്ഷത്ര കാറ്റലോഗിൽ ഉൾപ്പെടുത്തുകയും ചെയ്ത ജ്യോതിഃശാസ്ത്രജ്ഞനാണ്.
പുതിയതായി 14 നക്ഷത്രരാശികളെയും ചാർട്ടിൽ ഉൾപ്പെടുത്തി.
ഇവ യൂറോപ്പിൽ ഇരുന്നു കാണാൻ കഴിയാത്തവയായിരുന്നു.
അതിനാൽ ഈ ശ്രമകരമായ ദൗത്യം പൂർത്തിയാക്കുന്നതിനു വേണ്ടി അദ്ദേഹം രണ്ടു വർഷത്തോളം ആഫ്രിക്കയുടെ തെക്കെ അറ്റത്തുള്ള ശുഭപ്രതീക്ഷാ മുനമ്പിൽ താമസിച്ചു നിരീക്ഷണം നടത്തി.
ലാകായ് ഇതിനെ ഒരു ഒറ്റ സിലിണ്ടർ വാതക പമ്പായാണ് ചിത്രീകരിച്ചത്.
ജർമ്മൻ ജ്യോതിഃശാസ്ത്രജ്ഞനായ ജോൺ ബോഡ് ആണ് ഇതിനെ ഒരു ഇരട്ട സിലിണ്ടർ വാതക പമ്പായി മാറ്റിയത്.
ലാകായ് 1763ൽ അദ്ദേഹത്തിന്റെ ചാർട്ടിൽ Antlia pneumatica എന്ന ലാറ്റിൻ പേരാണ് ചേർത്തത്.
18844ൽ ജോൺ ഹെർഷെൽ ആണ് ഇതിന്റെ പേര് ആന്റ്‌ലിയ എന്ന ഒറ്റ വാക്കിൽ ഒതുക്കിയത്.
1922ൽ അന്താരാഷ്ട്ര ജ്യോതിശാസ്ത്ര സംഘടന 88 ആധുനിക നക്ഷത്രരാശികളുടെ പട്ടികയിൽ ഈ പേരു കൂടി ചേർത്തു.
തെക്കൻ ചക്രവാളത്തോട് ചേർന്നു കിടക്കുന്ന ഈ ഗണത്തിലെ നക്ഷത്രങ്ങളെ ഗ്രീസിൽ നിന്നും നിരീക്ഷിക്കുന്നത് എളുപ്പമുള്ള കാര്യമായിരുന്നില്ല.
അതുകൊണ്ടുതന്നെ പ്രാചീന നക്ഷത്രചാർട്ടുകളിൽ ശലഭശുണ്ഡം ഉൾപ്പെട്ടിരുന്നുമില്ല.
പ്രാചീന നക്ഷത്രരാശികളിൽ ഒന്നായ ആർഗോ നാവീസിന്റെ ഭാഗത്താണ് ഈ രാശി കിടക്കുന്നത്.
പക്ഷെ ഇത് ആർഗോ നാവീസിന്റെ ഭാഗമായിരുന്നില്ല.
വളരെ വലിയ നക്ഷത്രരാശിയായ ആർഗോ നാവീസിനെ 1763ൽ ലാകായ് ഏതാനും ചെറിയ ഗണങ്ങളായി വിഭജിച്ചു.
238.9 ചതുരശ്ര ഡിഗ്രിയാണ് ശലഭശുണ്ഡം സ്ഥിതി ചെയ്യുന്ന ആകാശഭാഗം.
ഇത് ആകെ ആകാശത്തിന്റെ 0.579% വരും.
വലിപ്പത്തിന്റെ കാര്യത്തിൽ 62-ാം സ്ഥാനമാണ് ഈ നക്ഷത്രരാശിക്കുള്ളത്.
ഇതൊരു തെക്കെ ഖഗോളത്തിൽ സ്ഥിതി ചെയ്യുന്ന രാശിയായതിനാൽ വടക്കെ രേഖാംശം 49°ക്കു തെക്കുഭാഗത്തുള്ളവർക്കു മാത്രമേ കാണാൻ കഴിയൂ.
ഇതിന്റെ വടക്കുഭാഗത്ത് ആയില്യൻ , പടിഞ്ഞാറ് വടക്കുനോക്കിയന്ത്രം , തെക്ക് കപ്പൽപ്പായ , കിഴക്ക് സെന്റാറസ് എന്നീ രാശികളാണ് ഉള്ളത്.
അന്താരാഷ്ട്ര ജ്യോതിശാസ്ത്ര സംഘടന അംഗീകരിച്ച ചുരുക്കെഴുത്ത് Ant എന്നാണ്.
ഈ രാശിയുടെ അതിർത്തികൾ നിർണ്ണയിച്ചത് 1930ൽ ബൽജിയൻ ജ്യോതിഃശാസ്ത്രജ്ഞനായ യൂജിൻ ഡെൽപോർട്ട് ആണ്.
12 വശങ്ങളുള്ള ഒരു ബഹുഭുജമാണ് ഇത്.
ഖഗോളരേഖാംശം 09 h 26.5m m നും 11 h 05.6 m m നും ഇടയിലും അവനമനം −24.54° യ്ക്കും −40.42°യ്ക്കും ഇടയിലാണ് ഇതിന്റെ സ്ഥാനം.
നക്ഷത്രങ്ങൾ ശലഭശുണ്ഡം നക്ഷത്രഗണം
ലകായ് ഒമ്പതു നക്ഷത്രങ്ങളെയാണ് ശലഭശുണ്ഡം രാശിയിൽ അടയാളപ്പെടുത്തിയത്.
ബെയറുടെ നാമകരണ സമ്പ്രദായം അനുസരിച്ച് ആൽഫ മുതൽ തീറ്റ വരെയുള്ള പേരുകളാണ് അദ്ദേഹം നിർദ്ദേശിച്ചത്.
പിന്നീട് ലോട്ട ആന്റ്‌ലിയ എന്ന പത്താമതൊരു നക്ഷത്രം കൂടി കൂട്ടിച്ചേർത്തു.
ബീറ്റ, ഗാമ ആന്റ്‌ലിയകൾ (ഇപ്പോൾ HR 4339 , HD 90156 ) ആയില്യൻ നക്ഷത്രരാശിയുടെ അടുത്തായി കിടക്കുന്നു.
ദൃശ്യകാന്തിമാനം 6.5ഉം അതിൽ കൂടുതലുമുള്ള 42നക്ഷത്രങ്ങൾ ഈ ഗണത്തിലുണ്ട്.
ശലഭശുണ്ഡത്തിലെ ഏറ്റവും തിളക്കമേറിയ നക്ഷത്രങ്ങൾ ആൽഫ , എപ്സിലോൺ ആന്റ്‌ലിയകൾ ആണ്.
ആൽഫ ആന്റ്‌ലിയ ഒരു ഓറഞ്ച് ഭീമൻ നക്ഷത്രമാണ് .
ദൃശ്യകാന്തിമാനം 4.22നും 4.29നും ഇടക്ക് മാറിവരുന്ന ഒരു ചരനക്ഷത്രം കൂടിയാണ് ആൽഫ ആന്റ്‌ലിയ.
ഭൂമിയിൽ നിന്നും 370 ± 20 പ്രകാശവർഷം അകലെയാണ് ഇതിന്റെ സ്ഥാനം.
സൂര്യനെ അപേക്ഷിച്ച് 480 മുതൽ 555 വരെ പ്രാകാശികത (luminosity) ഈ നക്ഷത്രത്തിനുണ്ട്.
അന്ത്യത്തോടടുത്ത ഈ നക്ഷത്രത്തിന്റെ കേന്ദ്രഭാഗം മുഴുവനും കാർബൺ ആയി മാറിക്കൊണ്ടിരിക്കുകയാണ്.
ഭൂമിയിൽ നിന്നും 710 ± 40 പ്രകാശവർഷം അകലെ കിടക്കുന്ന നക്ഷത്രമാണ് എപ്സിലോൺ ആന്റ്‌ലിയ.
ഇതിന്റെ വ്യാസം ഏതാണ്ട് സൂര്യന്റെ വ്യാസത്തിന്റെ 69 മടങ്ങു വരും.
പ്രാകാശികത ഏതാണ്ട് 1279 സൂര്യന്മാരുടേതിനു തുല്യമായി വരും.
ലോട്ട ആന്റ്‌ലിയയും ഒരു ഓറഞ്ച് ഭീമൻ നക്ഷത്രമാണ്.
ആൽഫ ആന്റ്‌ലിയയുടെ അടുത്തു തന്നെ സ്ഥിതി ചെയ്യുന്ന ഡെൽറ്റ ആന്റ്‌ലിയ ഒരു ദ്വന്ദ്വനക്ഷത്രം ആണ്.
ഭൂമിയിൽ നിന്നും 430 ± 30 പ്രകാശവർഷം അകലെയാണ് ഇതിന്റെ സ്ഥാനം.
ഇതിലെ പ്രധാന നക്ഷത്രം കാന്തിമാനം 5.6 ഉള്ള ഒരു മുഖ്യധാരാനക്ഷത്രമാണ് .
B9.5V സ്പെക്ട്രൽ തരത്തിൽ പെടുന്ന ഈ നക്ഷത്രത്തിന്റെ നിറം നീല കലർന്ന വെള്ളയാണ്.
മഞ്ഞ കലർന്ന വെള്ള മുഖ്യധാരാനക്ഷത്രമാണ് ഇതിലെ രണ്ടാമത്തേത്.
സ്പെക്ട്രൽ തരം F9Veൽ പെടുന്ന ഈ നക്ഷത്രത്തിന്റെ കാന്തിമാനം 9.6 ആണ്.
സീറ്റ ആന്റ്‌ലിയ ഒരു ഇരട്ട നക്ഷത്രമാണ് .
ഭൂമിയിൽ നിന്നും 410 പ്രകാശവർഷം അകലെ സ്ഥിതി ചെയ്യുന്ന പ്രധാന നക്ഷത്രത്തിന്റെ കാന്തിമാനം 5.74 ആണ്.
കാന്തിമാനം 5.9 ഉള്ള രണ്ടാമത്തെ നക്ഷത്രം ഭൂമിയിൽ നിന്നും 380 ± 20 പ്രകാശവർഷം അകലെയാണ്.
ഈറ്റ ആന്റ്‌ലിയയും ഒരു ഇരട്ട നക്ഷത്രമാണ്.
ഇതിലെ പ്രധാന നക്ഷത്രത്തിന്റെ കാന്തിമാനം 5.31ഉം രണ്ടാമത്തേതിന്റേത് 11.3ഉം ആണ്.
തീറ്റ ആന്റ്‌ലിയ സ്പെക്ട്രൽ തരം Aയിൽ പെടുന്ന ഒരു മഞ്ഞഭീമൻ മുഖ്യധാരാനക്ഷത്രമാണ്.
എസ് ആന്റ്‌ലിയ ഒരു ഗ്രഹണ ദ്വന്ദ്വനക്ഷത്രം ആണ്.
ഇതിന്റെ കാന്തിമാനം 15.6 മണിക്കൂർ കൊണ്ട് 6.27ൽ നിന്ന് 6.83ലേക്കും തിരിച്ചും മാറിക്കൊണ്ടിരിക്കും.
ഒന്നാമത്തെ നക്ഷത്രത്തിന് 1.94 സൗരപിണ്ഡവും 2.026 സൗരവ്യാസവും ഉണ്ട്.
രണ്ടാമത്തേതിന് 0.76 സൗരപിണ്ഡവും 1.322 സൗരവ്യാസവും ഉണ്ട്.
രണ്ടു നക്ഷത്രങ്ങളും ഒരേ പ്രാകാശികതയുള്ളതും ഒരേ സ്പെക്ട്രൽ തരത്തിൽ പെട്ടതുമാണ്.
ടി ആന്റ്‌ലിയ ഒരു മഞ്ഞ കലർന്ന വെള്ള അതിഭീമൻ നക്ഷത്രമാണ്.
സ്പെക്ട്രൽ തരം F6Iabൽ ഉൾപ്പെടുന്ന ഈ നക്ഷത്രം ക്ലാസ്സിക് സെഫീഡ് ചരനക്ഷത്രം ആണ്.
5.9 ദിവസം കൊണ്ട് ഇതിന്റെ കാന്തിമാനം 8.88ൽ നിന്ന് 9.82ലേക്കും തിരിച്ചും മാറിക്കൊണ്ടിരിക്കും.
യു ആന്റ്‌ലിയ ഒരു ചുവന്ന സി ടൈപ് കാർബൺ നക്ഷത്രമാണ് .
ഒരു ക്രമരഹിത ചരനക്ഷത്രമായ ഇതിന്റെ കാന്തിമാനം 5.27നും 6.04നും ഇടയിൽ മാറിക്കൊണ്ടിരിക്കും.
ഭൂമിയിൽ നിന്നും 900 പ്രകാശവർഷം അകലെ കിടക്കുന്ന ഇതിന്റെ പ്രാകാശികത സൂര്യന്റെ 5819 മടങ്ങാണ്.
ബി.എഫ് ആന്റ്‌ലിയ ഒരു ഡെൽറ്റ സ്കൂട്ടി ചരനക്ഷത്രം (കുള്ളൻ ചരനക്ഷത്രം) ആണ്.
എച്ച് ആർ 4049 സ്പെക്ട്രൽ തരം B9.5Ib-IIൽ പെട്ട ഒരു വയസ്സൻ നക്ഷത്രമാണ്.
പിണ്ഡം വളരെ വേഗത്തിൽ കുറഞ്ഞുകൊണ്ടിരിക്കുന്ന ഈ ചരനക്ഷത്രത്തിന്റെ കാന്തിമാനം 429 ദിവസം കൊണ്ടാണ് 5.29ൽ നിന്ന് 5.83ലേക്ക് എത്തുന്നത്.
യു എക്സ് ആന്റ്‌ലിയ ഒരു ആർ സി ബി ചരനക്ഷത്രമാണ് .
ഇതിന്റെ കാന്തിമാനം 11.85ൽ നിന്ന് 18ലേക്കും തിരിച്ചും മാറിക്കൊണ്ടിരിക്കും.
NGC 2997
എച്ച് ഡി 93083 സ്പെക്ട്രൽ തരം K3Vൽ വരുന്ന ഒരു ഓറഞ്ച് കുള്ളൻ നക്ഷത്രമാണ്.
ഇത് സൂര്യനെക്കാൾ ചെറുതും ചൂടു കുറഞ്ഞതുമാണ്.
ആരീയ പ്രവേഗരീതി ഉപയോഗിച്ച് 2005ൽ ഈ നക്ഷത്രത്തിന് ഒരു ഗ്രഹം കണ്ടെത്തുകയുണ്ടായി.
ശനിയുടെ പിണ്ഡമുള്ള ഈ ഗ്രഹം 143 ദിവസങ്ങൾ കൊണ്ടാണ് ഒരു പ്രദക്ഷിണം പൂർത്തിയാക്കുന്നത്.
0.477 AU ആണ് ഗ്രഹവും നക്ഷത്രവും തമ്മിലുള്ള അകലം.
വാസ്പ്-66 സ്പെക്ട്രൽ തരം F4Vൽ വരുന്ന ഒരു നക്ഷത്രമാണ്.
വ്യാഴത്തിന്റെ 2.3 മടങ്ങ് പിണ്ഡമുള്ള ഒരു ഗ്രഹം ഇതിനുണ്ട്.
2012ൽ ട്രാൻസിറ്റ് രീതി ഉപയോഗിച്ചാണ് ഇതിനെ കണ്ടെത്തിയത്.
നാലു ദിവസം കൊണ്ട് ഇത് ഒരു പ്രദക്ഷിണം പൂർത്തിയാക്കുന്നു.
ഡെൻ 1048-3956 ഒരു തവിട്ടുകുള്ളൻ നക്ഷത്രമാണ്.
സ്പെക്ട്രൽ തരം M8ൽ പെടുന്ന ഈ നക്ഷത്രം ഭൂമിയിൽ നിന്നും 13 പ്രകാശവർഷം അകലെ കിടക്കുന്നു.
നഗ്നനേത്രങ്ങൾ കൊണ്ട് കാണാൻ കഴിയാത്ത ഈ നക്ഷത്രത്തിന്റെ കാന്തിമാനം 17 ആണ്.
ഇതിന്റെ പ്രതല താപനില 2500 കെൽവിൻ മാത്രമാണ്.
2002ൽ 4-5 മിനിട്ടുകൾ നിന്ന രണ്ടു ശക്തിയേറിയ ജ്വാലകൾ ഇതിൽ കാണുകയുണ്ടായി.
വിദൂരാകാശ പദാർത്ഥങ്ങൾ Galaxy ESO 376-16 .
ഭൂമിയിൽ നിന്നും 23 ദശലക്ഷം പ്രകാശവർഷം അകലെ കിടക്കുന്നു.
ശലഭശുണ്ഡത്തിൽ മങ്ങിയ കുറെ താരാപഥങ്ങളുണ്ട് .
ഇതിൽ ഏറ്റവും തിളക്കം കൂടിയത് കാന്തിമാനം 10.6 ഉള്ള എൻ ജി സി 2997 എന്ന സർപ്പിള ഗാലക്സി ആണ്.
1997ൽ കണ്ടെത്തിയ ഡ്വാർഫ് സ്ഫിറോയിഡൽ ഗാലക്സിയാണ് ആന്റ്‌ലിയ ഡ്വാർഫ് .
ലോക്കൽ ഗ്രൂപ്പിൽ ഉൾപ്പെടുന്ന ഗാലക്സി ക്ലസ്റ്ററുകളിൽ ഭൂമിയിൽ നിന്നും മൂന്നാമതു കിടക്കുന്ന ക്ലസ്റ്ററാണ് ആന്റ്‌ലിയ ക്ലസ്റ്റർ .
എൻ ജി സി 3268 , എൻ ജി സി 3258 എന്നിവ ഉൾപ്പെടെ 234 താരാപഥങ്ങൾ ഇവിടെ കാണാം.
ശല്യപർവ്വം ഇംഗ്ലീഷ് വിലാസം https://ml.wikipedia.org/wiki/Shalya_Parva
ഭാരതത്തിലെ ഇതിഹാസങ്ങളിൽ ഒന്നായ മഹാഭാരതത്തിലെ ഒൻപതാം പർവ്വമാണ് ശല്യപർവ്വം .
കുരുക്ഷേത്രയുദ്ധത്തിലെ പതിനെട്ടാം ദിവസം വർണ്ണിച്ചിരിക്കുന്നത് ഈ പർവ്വത്തിലാണ്.
യുദ്ധത്തിലെ പതിനേഴാം ദിവസം കർണ്ണൻ അർജ്ജുനബാണമേറ്റ് മരിച്ചു വീണു, മദ്രദേശാധിപതിയായ ശല്യരെ കൗരവസേനയുടെ സർവ്വസേനാധിപനായി ദുര്യോധനൻ വാഴിച്ചു.
കുരുക്ഷേത്രയുദ്ധത്തിലെ അവസാനദിവസം കൗരവസേനയെ നയിച്ചത് ശല്യർ ആയതിനാൽ ഇതു വർണ്ണിച്ചിരിക്കുന്ന അദ്ധ്യായത്തിനു ശല്യപർവ്വം എന്നു പേർ വന്നു.
ഒൻപതാം അദ്ധ്യായമായ ശല്യപർവ്വത്തിൽ 59 അദ്ധ്യായങ്ങളും 3220 പദ്യങ്ങളും അടങ്ങിയിരിക്കുന്നു.
ശല്യർവധം ശല്യർ പാണ്ഡവരുമായി ഏറ്റുമുട്ടുന്നു
പതിനെട്ടാം യുദ്ധത്തിലെ അവസാന ദിനം ശല്യർ ആദ്യമായി എതിർത്തു യുദ്ധം ചെയ്തതു തുടങ്ങിയത് ധർമ്മപുത്രരുമായാണ്.
സർവ്വസേനാധിപനായ ശല്യരുടെ പതനം കണ്ട് കൗരവപ്പട പിന്തിരിഞ്ഞോടി.
ആൾക്കൂട്ടത്തിനിടയിലൂടെ രക്ഷപ്പെടാൻ ശ്രമിച്ച ശകുനിയെ സഹദേവൻ കടന്നുപിടിച്ചു.
ഞാൻ നിങ്ങളുടെ ബന്ധുവാണന്നു വാവിട്ടുകരഞ്ഞെങ്കിലും ശകുനിയെ സഹദേവൻ തന്റെ വാളിനാൽ കൊന്നുകളഞ്ഞു.
യുദ്ധം തുടങ്ങിയപ്പൊഴേക്കും സർവ്വസൈന്യാധിപൻ മരിച്ചതുകണ്ട് ദുര്യോധനൻ ഞെട്ടിപ്പോയി.
ഓടിപ്പോയ കൗരവപ്പടയെ അശ്വത്ഥാമാവും, കൃതവർമ്മാവും, കൃപാചാര്യരും ചേർന്ന് വീണ്ടും യുദ്ധഭൂമിയിലേക്ക് കൊണ്ടുവന്നു.
അദ്ദേഹം ധൃഷ്ടദ്യുമ്നനുമായി എതിർത്തു.
യഞ്ജസേനപുത്രനെ സഹായിക്കാൻ ഭീമനും അർജ്ജുനനും അവിടെ എത്തിച്ചേർന്നു.
അതിഭീകരമായ ഈ യുദ്ധത്തിൽ കൗരവപ്പട മുഴുവനും തകർന്നുപോയി.
ക്ഷീണിതനായി ചോരയിൽ കുളിച്ച ദുര്യോധനൻ കുതിരപ്പുറത്തേറി അവിടെ നിന്നും പാലായനം ചെയ്തു.
ദുര്യോധനവധം ദുര്യോധനനുമായി ദ്വന്ദ്വയുദ്ധം ചെയ്യുന്ന ഭീമസേനൻ
മഹാരാജാവിനെ കാണുന്നില്ലായെന്നു കൗർവരുടെയിടയിൽ പലരും വിളിച്ചു പറഞ്ഞു തുടങ്ങി.
കൃതവർമ്മാവും, കൃപാചാര്യരും അവിടെ മുഴുവനും തിരഞ്ഞെങ്കിലും അദ്ദേഹത്തെ കണ്ടെത്താനായില്ല.
ഉടനെ ധൃതരാഷ്ട്ര സചിവനായ സഞ്ജയനെ അവിടെവരുത്തി.
അദ്ദേഹത്തിനു വ്യാസൻ കൊടുത്ത ദിവ്യചക്ഷുസ്സ് ഉപയോഗിച്ച് ദുര്യോധനൻ എവിടെയാണെന്നു കണ്ടെത്തുകയും ചെയ്തു.
ദ്വൈപായനഹ്രദം (കൃഷ്ണഹ്രദം) എന്ന കുരുക്ഷേത്രത്തിനടുത്തുള്ള പുണ്യതീർത്ഥത്തിനു സമീപത്തേക്കാണ് ദുര്യോധനൻ പോയത്.
സഞ്ജയനെ കൂട്ടി അവർ അവിടെ ചെല്ലുമ്പോൾ രക്തം ഒഴുകി ക്ഷീണിതനായ ദുര്യോധനനെയാണ് അവിടെ കണ്ടത്.
ഈ സമയത്ത് ഭീമസേനനും, കൃഷ്ണനും, അർജ്ജുനനും തുടർന്ന് ബലരാമനും അവിടെ എത്തിച്ചേർന്നു.
മൈത്രേയമുനി ദുര്യോധനനെ ശപിച്ചകഥ ഇതിനിടയിൽ കൃഷ്ണൻ ഭീമനോട് പറഞ്ഞു.
അദ്ദേഹത്തിന്റെ നിർദ്ദേശത്താൽ സ്യമന്തപഞ്ചകത്തിൽ വെച്ച് ദ്വന്ദ്വയുദ്ധം ആരംഭിച്ചു.
പതിനെട്ടാം നാൾ മദ്ധ്യഹ്നം മുതൽ ആരംഭിച്ച ദ്വന്ദ്വയുദ്ധം സന്ധ്യവരെ നീണ്ടു.
അവസാനം ഭീമന്റെ അതിശക്തമായുള്ള ഗദാ പ്രഹരമേറ്റ് തുടയെല്ലു പൊട്ടി ദുര്യോധനൻ വീണു.
ഭീമൻ അവന്റെ മാറത്തു കയറി നിന്ന് ഗദയാൽ അവന്റെ ശിരസ്സിൽ തുടരെ തുടരെ അടിച്ചു.
അവന്റെ ഓരോ ദ്രോഹപ്രവൃത്തിയും എണ്ണി വിളിച്ചു പറഞ്ഞുകൊണ്ടാണ് അടിച്ചത്.
ഭീമന്റെ ഈ കഠിന പ്രവൃത്തികണ്ട് ബലരാമൻ ഹലായുധമെടുത്തുവന്നെങ്കിലും കൃഷ്ണൻ അദ്ദേഹത്തെ ശാന്തനാക്കി.
ദുര്യോധനൻ ഇനി എഴുന്നേൽക്കില്ലയെന്നു മനസ്സിലാക്കി പാണ്ഡവർ തിരിച്ചുപോന്നു.
ചോരയിൽ കുളിച്ചു കിടക്കുന്ന ദുര്യോധനൻ അശ്വത്ഥാമാവിനെ കൗരവസേനയുടെ സൈന്യാധിപനാക്കി.
ഭീമദുര്യോധന യുദ്ധം
ഭീമദുര്യോധന യുദ്ധം മഹാഭാരതത്തിലെ ഏറ്റവും ശ്രദ്ധേയമായ ഒരു കഥാസന്ദര്ഭമാണ് .
വ്യാസൻ ഇങ്ങനെ വർണ്ണിക്കുന്നു .
അതിശക്തന്മാരായ രണ്ടു വൃഷഭങ്ങളെപ്പോലെ അവർ പരസ്പരം പോരടിച്ചു .
വിജയാർത്ഥികളായി ഭീമനും ദുര്യോധനനും പരസ്പരം ഇന്ദ്രനും പ്രഹ്ളാദനും പോലെ യുദ്ധം ചെയ്തു .
പരസ്പരം പ്രഹരമേല്പിക്കുകയാൽ അവരുടെ ശരീരങ്ങൾ രണ്ടും രക്തത്തിൽ കുളിച്ചിരുന്നു .
അല്പ്പസമയം വിശ്രമിച്ചിട്ടു അവർ വീണ്ടും യുദ്ധമാരംഭിച്ചു .
തുല്യ ശക്തന്മാരായ അവരുടെ പോരാട്ട്ടം കണ്ടു ദേവന്മാരും ഗന്ധര്വന്മാരും വിസ്മയിച്ചു .
ഇവരിൽ ആരാണ് ജയിക്കുകയെന്നു സർവ്വ ജീവികൾക്കും സംശയുമുണ്ടായി .
ഭീമന്റെ ഗദാ അഭ്യാസങ്ങൾ വിസ്മയഭരിതങ്ങളായിരുന്നു .
ഗദയുടെ ചുറ്റൽ , ചക്രവൃത്തിയിലുള്ള നീക്കം , കയറ്റം , പിന്മാറ്റം എന്നിവയിൽ ഭീമൻ ശോഭിച്ചു .
ശത്രുവിനുനേരെ പാഞ്ഞു കയറുകയും , വൃത്താകൃതിയിൽ മുന്നേറുകയും ചെയ്ത ഭീമന്റെ നീക്കങ്ങൾ ദുര്യോധനനെക്കൂടി അതിശയിപ്പിച്ചു .
അവർ രണ്ടുപേരും തമ്മിൽ അടിയും തിരിച്ചടിയുമുണ്ടായി .
ദുര്യോധനൻ വലത്തെ മണ്ഡലം ആശ്രയിച്ചപ്പോൾ , ഭീമൻ ഇടത്തെ മണ്ഡലത്തെ ആശ്രയിച്ചു .
വൃത്താകൃതിയിൽ ചുറ്റുന്ന ഭീമനെ ദുര്യോധനൻ അതിശക്തമായി പ്രഹരിച്ചു .
അതുകൊണ്ടിട്ടും ഭീമൻ അനങ്ങാത്തതു കണ്ടു എല്ലാപേരും വിസ്മയിച്ചു .
വൃത്താകൃതിയിൽ ചുറ്റുന്ന ദുര്യോധനൻ അതിശക്തമായി വീണ്ടും ഭീമനെ പ്രഹരിച്ചു .
അതിവേഗതയിലുള്ള ആ ഗദയുടെ വീശലിൽ അന്തരീക്ഷത്തിൽ തീ പറന്നു .
ഇത്തരത്തിൽ അതിവേഗതയിൽ ചുറ്റിയ ദുര്യോധനൻ ഒരിക്കൽ കൂടി ഭീമന് മേലെ മേല്ക്കൈ നേടി .
അതിനു ശേഷം തന്റെ പൂർണ്ണ ശക്തിയിൽ ഭീമൻ ഗദയെ ചുഴറ്റി .
അപ്പോൾ ആ ഗദയിൽ നിന്നും തീപ്പൊരികൾ പറന്നു .
പുകയുമുണ്ടായി .
ഭീമന്റെ ഗദ ചുഴറ്റൽ കണ്ടു ദുര്യോധനനും തന്റെ മഹാഗദയെ അതിവേഗതയിൽ ചുഴറ്റി .
അവന്റെ ഗദയുടെ വായുവേഗവും ചുഴന്നുവന്ന കാറ്റും കണ്ടു പാണ്ഡവരും സോമകന്മാരും പേടിച്ചു വിറച്ചു .
അതിനു ശേഷം പരസ്പരം പ്രഹരിച്ച ആ വീരന്മാർ രണ്ടു പേരും രക്തത്തിൽ കുളിച്ചു ശോഭിച്ചു .
തറയിലുറച്ചു നിന്ന് ഭീമസേനൻ കോപത്തോടെ, കോപിയായ ദുര്യോധനന്റെ പൊന്നുകെട്ടിയ ഗദയിൽ തന്റെ ഗദകൊണ്ട് പ്രഹരിച്ചു .